**HANKEDOKUMENDID**

(HD / Juhised pakkujale)

**„2022. aastal Narva Joaoru supelrannas hooajalise rannavalve- ja**

**vetelpäästeteenuse osutamine“**

VEEBILEHEHANGE

(Narva Linnavalitsuse Linnamajandusameti

hankekorra § 2 p 5, § 4 lg 3 ja § 7 alusel)

Lugupeetud ettevõtjad

[Narva Linnavalitsuse Linnamajandusamet](http://www.narvaplan.ee/) teeb Teile ettepaneku esitada pakkumus Narva Joaoru supelrannas (aadress: Linnuse tn 2, Narva) külastajatele rannavalve ja vetelpääste teenuste osutamiseks.

Riigihanke (veebilehehange / teenused): „2022. aastal Narva Joaoru supelrannas hooajalise rannavalve- ja vetelpäästeteenuse osutamine“.

Hankija: [Narva Linnavalitsuse Linnamajandusamet](http://www.narvaplan.ee/) (75039729).

Rahastamisallikas: Linnaeelarve.

Hankelepingu eeldatav maksumus**: 17 500,00 EUR (km-ta) / 21 000,00** **EUR (km-ga).**

Kas riigihange on jaotatud osadeks: Ei.

Kas riigihankele on lubatud esitada alternatiivseid pakkumusi: Ei.

Kas hankija kavandab pakkujatega pärast pakkumuste esitamist läbirääkimisi pidada: Ei.

Kõrvaldamis- ja kvalifitseerimistingimuste loetelu ning alltoodu tõendamiseks nõutavate dokumentide nimekiri:

|  |  |  |
| --- | --- | --- |
| Jrk | Kõrvaldamis-, kvalifitseerimistingimus | Nõutav dokument |
|  1. | Pakkujal puuduvad RHS § 95 lg 1, lg 4 p 8 sätestatud kõrvaldamisalused. | **Pakkuja esitab** koos pakkumusega HD Lisa 1 kohaselt vormistatud kinnituse. |
|  2. | Pakkuja peab omama viimase kuuekümne kuu jooksul vähemalt ühe rannavalve- ja vetelpäästeteenuse lepingu nõuetekohase täitmise kogemust, kusjuures lepingu hind peab olema vähemalt 8 500,00 EUR ilma käibemaksuta. | **Pakkuja esitab** loetelu täidetud lepingutest koos informatsiooniga töö teostamise aja, koha ja tellija kohta (HD Lisa 6). |
| 3. | Pakkujal peab olema hankelepingu täitmiseks vastava erialase hariduse ja kvalifikatsiooniga meeskond ning pakkuja peab arvestama, et pakkumuse edukaks tunnistamise korral osaleb lepinguliste tööde läbiviimisel vetelpäästealase töö eest vastutav isik, kelle kvalifikatsioonile on esitatud järgnevad nõuded:- omandatud vähemalt keskharidust;- omab vähemaalt Turvajuht, tase 5 või Päästemeeskonna juht, tase 5 kvalifikatsiooni. | **Pakkuja** **esitab** nõutavad andmed pakkuja vastutava isiku kohta koos haridust ja kvalifikatsiooni tõendavate dokumentide koopiatega ning isiku allkirjastatud nõusoleku koos kuupäeva antud hanke kinnituse valmisoleku kohta vastavate tööde tegemiseks.**Isikud**, kes hakkavad olema vastavaks isikuks, peavad kinnitama oma osalust hankes oma allkirjaga koos kuupäevaga.Hankijal on õigus igal ajal kontrollida valvemeeskonna kvalifikatsiooni ja vastavust HDs esitatud nõuetele. |
| 4. | Pakkuja komplekteerib teenuse osutamiseks vajaliku valvemeeskonna ning peab omama hankel osalemiseks lepingulist teenust alustavast meeskonnast vähemalt 2 töötajat. Töötajad peavad omama vähemalt Vetelpäästja, tase 3 (Avavee vetelpääste) kvalifikatsiooni ja meditsiinilise esmaabi osutamise kvalifikatsiooni (vähemalt 16 tunnise koolituse läbimise kehtiv tunnistus). | **Pakkuja esitab** meeskonna koosseisu koos kvalifikatsiooni tõendavate dokumentide koopiatega. **Isikud**, kes hakkavad kuuluma meeskonda, peavad kinnitama oma osalust hankes oma allkirjaga koos kuupäevaga.Hankijal on õigus igal ajal kontrollida valvemeeskonna kvalifikatsiooni ja vastavust HDs esitatud nõuetele.  |

Täiendavad dokumendid:

Pakkujatel on lubatud esitada ühispakkumus riigihangete seaduses sätestatud tingimustel. Ühispakkujate ühise pakkumuse esitamisel vastutavad hankelepingu täitmise eest ühispakkujad solidaarselt. Ühispakkumuse esitamisel täidavad pakkujad HD Lisa 3 kohase ühispakkumuse volikirja. Hankelepingu täitmisele ei tohi kaasata isikut, kellel esinevad RHS § 95 lg 1, lg 4 p 8 nimetatud kõrvaldamise alused (RHS § 122 lg 1 ja lg 4).

Maksuvõlgade kontroll:

Kui hankija tuvastab, et pakkujal esineb käesolevas punktis sätestatud võlg, annab ta pakkujale vähemalt kolm tööpäeva maksuvõla tasumiseks või ajatamiseks. Kui pakkuja on hankija antud tähtpäevaks maksuvõla tasunud või ajatanud, ei kõrvalda hankija pakkujat või taotlejat hankemenetlusest.

Tehniline kirjeldus: Tehniline kirjeldus on antud HD Lisa 4.

Hankedokumentide väljastamine ja selgitused: Hankija võimaldab piiramatut elektroonilist juurdepääsu hankedokumentidele ja nende lisadele, mis on avalikult kättesaadavad Narva linna veebilehel [www.narva.ee](http://www.narva.ee).

Huvitatud isikute registreerimine: Huvitatud isikutel on võimalus ennast veebilehel hankekutse saanud isikuna registreerida, avaldades hankijale oma kontaktandmed. Hankedokumendid ja nende lisad elektroonselt välja võtnud isikute registreerimine toimub Hankija kontaktisiku elektronposti teel vabas vormis teate edastamisega.

Hankija ei vastuta e-posti side korrapärase toimimise eest. Registreerimisteate edastanud huvitatud isik on kohustatud veenduma, et hankija on registreerimisteate kätte saanud.

Pakkumuse hinna väljendamise viis ja rahaühik:

Pakkumuse hind esitatakse HD kohaselt ning pakkumuse hind tuleb väljendada ranges vastavuses pakkumuse maksumustabeliga (HD Lisa 5) käibemaksuga ja ilma. Täiendavate maksetingimuste esitamine on keelatud. Pakkumuse rahaühikuks on euro (EUR).

Pakkumuse koostamine ja esitamine: Pakkumus koostada eesti keeles, ühes eksemplaris kirjalikult ning esitada kinnises ja läbipaistmatus ümbrikus hankija asukohajärgsel aadressil.

Ümbrikule palume märkida:

* ***Hankija nimi:* Narva Linnavalitsuse Linnamajandusamet**

*-* ***Pakkuja nimi*, *registrikood*, *kõik kontaktandmed*** ning ***riigihanke nimetus:***

***- Veebilehehange „2022. aastal Narva Joaoru supelrannas hooajalise rannavalve- ja vetelpäästeteenuse osutamine“***

* ***Mitte avada enne 24.05.2022 kell 13.45.***

Hankija ei vastuta ümbriku vormistusnõuete täitmata jätmise korral pakkumuse võimaliku sattumise eest valesse kohta ega pakkumuse enneaegse avamise eest.

Pakkuja märgib vajadusel pakkumuses, milline teave on ärisaladus ning põhjendab teabe ärisaladuseks määramist vastavalt RHS § 111 lg 5.

**NB!** Pakkuja on kohustatud kontrollima töömahtusid ja muid hankedokumendis või selle lisades esitatud tehnilisi andmeid enne pakkumise esitamist ning informeerima koheselt avastatud puudustest, ebatäpsustest või vastuoludest Hankijat. Juhul, kui puudused, ebatäpsused või vastuolud avastatakse peale pakkumise esitamist, kannab pakkuja kõik sellega kaasnevad täiendavad kulud.

Pakkujad täidavad HD Lisa 1 kohase vormi, avaldades hankijale oma üldandmed. Pakkuja esitab HD Lisa 2 kohase volikirja juhul, kui pakkumusele allakirjutanud isik või isikud ei ole registrikaardile kantud juhatuse liikmed.

Pakkumuse jõusoleku tähtaeg on 30 (kolmkümmend) kalendripäeva pakkumuste esitamise tähtpäevast arvates.

Pakkumuse esitamise aeg ja koht: **hiljemalt 24.05.2022. akell 13.30** Peetri plats 3, 4. korrus, ruum 23, kabinet 4, 20308 Narva (lõunaaeg 12.00-13.00).

Pakkumuse jõusolek: Pakkumus on jõus vähemalt 30 (kolmkümmend) kalendripäeva pakkumuste esitamise tähtpäevast arvates.

Pakkumuse avamise aeg ja koht: **24.05.2022. akell 13.45** Peetri plats 3-23, 20308 Narva, 4. korrus, linnamajandusameti direktori kabinetis.

Hankija võimaldab viibida pakkujatel pakkumuste avamise juures. Pakkujate esindajad peavad olema valmis tõendama volituste olemasolu. Esindusõigust kontrollitakse!

Hindamiskriteerium: Pakkumuste ainsaks hindamiskriteeriumiks on pakkumuse maksumus. Edukaks tunnistatakse madalaima hinnaga, eelnevalt vastavaks tunnistatud pakkumus.

Kõigi pakkumuste tagasilükkamine:

Hankijal on õigus lükata tagasi kõik pakkumused juhul, kui:

a) kõikide pakkumuste maksumused ületavad hankelepingu eeldatava maksumuse;

b) kõikide vastavaks tunnistatud pakkumuste maksumused ületavad hankelepingu eeldatava maksumuse;

c) hankemenetluse käigus muutuvad hanke väljakuulutamise eeldused, mis muudavad hanke realiseerimise võimatuks (hankija eelarveliste vahendite kärpimine, vms);

d) hankelepingu sõlmimine on muutunud võimatuks või ebaotstarbekaks hankijast sõltumatutel põhjustel.

e) kõikide pakkumuste maksumused ületavad Narva linna eelarves olemas olevad rahalised vahendid.

Teenuse osutamise periood: **alates 01.06.2022 kuni 31.08.2022. Juhul, kui hankelepingu sõlmimine viibib hankijast sõltumatutel asjaoludel, siis alates hankelepingu sõlmimisest ja kuni 31.08.2022.**

Hankelepingu olulised tingimused: Hankeleping sõlmitakse vastavalt lisatud lepinguprojektile (HD Lisa 7). Ette antud lepingutingimused pole läbiräägitavad.

Hankelepingu sõlmimine:

Hankeleping allkirjastatakse **3 (kolme) tööpäeva jooksul**, pakkumuse edukaks tunnistamise otsuse pakkujatele väljasaatmise päevast arvates. Juhul, kui pakkuja pole eelnimetatud tähtaja jooksul teinud hankelepingu sõlmimiseks nõutavaid toiminguid, loetakse pakkuja oma pakkumuse tagasi võtnuks.

Veebihanke eest vastutav isik: Galina Siniorg, Narva Linnavalitsuse Linnamajandusameti keskkonna vanemspetsialist, tel 359 9253, e-post: galina.siniorg@narva.ee

**Lisad:**

Lisa 1. Pakkuja kinnitus

Lisa 2. Pakkuja esindaja volikiri (vajadusel)

Lisa 3. Ühispakkumuse volikiri (vajadusel)

Lisa 4. Tehniline kirjeldus

Lisa 5. Pakkumuse maksumustabel

Lisa 6. Teostatud lepingute nimekiri

Lisa 7.Hankelepingu projekt

**Lisa 1. Pakkuja kinnitus**

Hankija nimi:Narva Linnavalitsuse Linnamajandusamet

Riigihanke nimetus: 2022. aastal Narva Joaoru supelrannas hooajalise rannavalve- ja

 vetelpäästeteenuse osutamine

Menetlusliik: veebilehehange/ teenused

**PAKKUJA KINNITUS**

1. Kinnitame, et vastame täielikult hankekutses esitatud kvalifitseerimistingimustele ning meil on kõik võimalused ja vahendid hankelepingu täitmiseks.
2. Oleme tutvunud hankekutsega ja selle lisadega ning kinnitame, et nõustume täielikult hankija esitatud tingimustega.
3. Kõik käesolevale pakkumusele lisatud dokumendid moodustavad selle lahutamatu osa.
4. Kinnitame, et meie pakkumus on nõuetekohaselt koostatud. Saame aru, et pakkumuse mitte-nõuetekohase koostamise puhul lükatakse meie pakkumus tagasi kui hankekutsele mittevastav.
5. Juhul, kui meie pakkumus on ühispakkumus, vastutavad kõik ühispakkujad hankelepingu täitmise eest solidaarselt.
6. Meie pakkumus on jõus vähemalt 30 (kolmkümmend) kalendripäeva pakkumuste esitamise tähtpäevast arvates.

INFORMATSIOON PAKKUJA KOHTA

|  |  |
| --- | --- |
| Ärinimi: |  |
|  |  |
| Äriregistri registrikood |  |
| Tegevuskoha aadress: |  |
| Telefon: |  |
| E-posti aadress: |  |
| Pangakonto number: |  |
| Panga nimi: |  |
| Kontaktisik käesoleval pakkumusel (nimi, telefon, e-posti aadress): |  |

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 2.**  **Pakkuja esindaja volikiri**

Hankija nimi:Narva Linnavalitsuse Linnamajandusamet

Riigihanke nimetus:2022. aastal Narva Joaoru supelrannas hooajalise rannavalve- ja

 vetelpäästeteenuse osutamine

Menetlusliik: veebilehehange/ teenused

Pakkuja nimi:

Pakkuja registrikood:

**PAKKUJA ESINDAJA VOLIKIRI**

**Käesolevaga** \_\_\_\_\_\_\_\_\_\_\_\_\_\_\_\_\_ *(pakkuja ärinimi)* \_\_\_\_\_\_\_\_\_\_\_\_\_\_\_\_\_\_\_\_ *(volitaja nimi ja ametikoht)* **isikus** **volitab** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(volitatava ees- ja perenimi ning isikukood)* **olema pakkuja ametlik esindaja ja allkirjastama pakkumust ülalnimetatud riigihankele.**

Volitatava allkirjanäidis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Käesolev volikiri hõlmab volitust hankelepingule allakirjutamiseks ning on antud ilma edasivolitamise õiguseta.

Volikiri kehtib kuni pakkumuse jõusoleku tähtaja lõpuni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 3. Ühispakkumuse volikiri**

Hankija nimi:Narva Linnavalitsuse Linnamajandusamet

Riigihanke nimetus:2022. aastal Narva Joaoru supelrannas hooajalise rannavalve- ja

 vetelpäästeteenuse osutamine

 Menetlusliik: veebilehehange/ teenused

Pakkuja nimi:

Pakkuja registrikood:

**ÜHISPAKKUMUSE VOLIKIRI**

Käesolevaga kinnitame, et alljärgnevalt loetletud isikud moodustavad ühispakkujad ühispakkumuse esitamiseks:

|  |  |  |  |  |  |
| --- | --- | --- | --- | --- | --- |
| Jrk | Pakkuja nimi | Pakkuja registrikood | Pakkuja aadress | Allkirjaõigusliku isiku nimi | Allkirjaõigusliku isiku allkiri |
| 1. |  |  |  |  |  |
| 2. |  |  |  |  |  |

(vajadusel lisada või kustutada ridu)

Ühispakkujate juhtivaks pakkujaks on:

|  |  |
| --- | --- |
| Pakkuja nimi |  |
| Pakkuja registrikood |  |
| Pakkuja aadress |  |
| Allkirjaõigusliku isiku nimi |  |
| Allkirjaõigusliku isiku allkiri |  |

Ühispakkujad volitavad juhtiva pakkujana nimetatud isikut tegutsema ühispakkujate juhtiva pakkujana hankemenetlusega, hankelepingu sõlmimisega ning hankelepingu täitmisega seotud toimingute tegemisel, esindades ühispakkujaid suhetes hankijaga.

Kinnitame, et hankelepingu sõlmimisel vastutavad kõik ühispakkujad solidaarselt hankelepingu täitmise eest.

Kinnitame, et kõik ühispakkumuse esitanud ühispakkujad jäävad pakkumusega seotuks ning on valmis täitma oma kohustusi kuni kõikide hankelepingust tulenevate kohustuste täitmiseni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 4. Tehniline kirjeldus**

Hankija nimi: Narva Linnavalitsuse Linnamajandusamet

Riigihanke nimetus: 2022. aastal Narva Joaoru supelrannas hooajalise rannavalve- ja

 vetelpäästeteenuse osutamine

Menetlusliik: veebilehehange/ teenused

1. **Teenuse lühikirjeldus**

1. Riigihanke objektiks on Narva Joaoru supelrannas (aadress: Linnuse tn 2, Narva) külastajatele rannavalve ja vetelpääste teenuste osutamine hankedokumentides määratletud tingimustel. Teenuse osutamise periood: alates 01.06.2022 kuni 31.08.2022. Juhul, kui hankelepingu sõlmimine viibib hankijast sõltumatutel asjaoludel, siis alates hankelepingu sõlmimisest ja kuni 31.08.2022.

Tegemist on kompleksteenusega, mis hõlmab suplusakvatooriumi turvalisuse järelevalvet, kannatanutele vetelpääste ja esmaabi osutamist, avaliku korra järelevalvet, suplusakvatooriumi märgupoidega märgistamist 1,5 m sügavusel vahekaugusega 15 m ja märgistuse korrasoleku regulaarset kontrolli, lastele mõeldud supluskoha (sügavusega maksimaalselt 0,9 m) rajamist, piiritledes selle eraldi, dokumentatsiooni haldamist, erinevate institutsioonide ja avalikkuse teavitamist, ohutuse ja turvalisuse tagamise ennetustööd, supelrandades kehtivate eeskirjade järelevalvet jm kirjeldamata, kuid teenuse täitmisega lahutamatult seotud tööde tegemist. Teenuse pakkuja hangib teenuse täitmiseks vajaliku tööjõu ja varustuse.

2. Töövõtja on kohustatud juhinduma teenuse osutamisel ja tööde teostamisel alltoodud seadustest, standarditest ja muudest normatiivaktidest ning nende uutest redaktsioonidest:

2.1. [Päästeseadus](https://www.riigiteataja.ee/akt/129122011206?leiaKehtiv)

2.2. [Veeseadus](https://www.riigiteataja.ee/akt/110122020036?leiaKehtiv)

2.3. [Korrakaitseseadus](https://www.riigiteataja.ee/akt/103032021004?leiaKehtiv)

2.4. [Looduskaitseseadus](https://www.riigiteataja.ee/akt/130122020007?leiaKehtiv)

2.5. [Ehitusseadustik](https://www.riigiteataja.ee/akt/105032015001?leiaKehtiv)

2.6. Sotsiaalministri 03.10.2019 [määrus](https://www.riigiteataja.ee/akt/108102019004?dbNotReadOnly=true) nr 63 „Nõuded suplusveele ja supelrannale“

2.7. Siseministeeriumi juhendmaterjal „Rannavalveteenuse hea tava“ <https://www.siseministeerium.ee/sites/default/files/04.09_rannavalveteenus_juhend_sim.doc>;

2.8. Muud valdkondlikud õigusaktid, samuti kutsealal üldiselt tunnustatud tava ja praktika.

2.9. Vabariigi Valitsuse poolt COVID-19 tõttu kehtestatud ja/või tervishoiualasest hädaolukorrast tulenevad piirangud, kontrollides nende nõuete täitmist supelranna külastajate poolt.

**Hankija võib hankelepingu üles öelda enne 31.08.2022, teavitades Töövõtjat kirjalikku taasesitamist võimaldavas vormis 7 kalendripäeva ette, kui ilmneb, et kõiki asjaolusid arvesse võttes ja Hankija huvisid kaaludes ei või oodata, et Hankija jätkaks hankelepingu täitmist kuni lepingu tähtaja möödumiseni, eelkõige, kui esineb vääramatu jõu asjaolu, mis takistab hankelepingu täitmist (Covid-19 piirangud, eriolukord vms).**

3. Veekogu supelranna rannariba pikkuseks on ca 230 meetrit. Hankija soovitab tungivalt enne pakkumuse esitamist külastada objekti.

4. Teenuse osutamise päevad ja kellaajad. Lepingus nimetatud perioodil osutatakse rannavalve teenust järgmiselt:

**I. Juuni, juuli- ja augustikuus:** igal nädalapäeval (sh puhkepäevad ja riiklikud pühad): kella 10.00 hommikul kuni kella 20.00 õhtul, sh kella 10.00-st kuni kella 12.00-ni ja 18.00-st kuni 20.00-ni viibib tööl vähemalt 1 vetelpäästja ning kella 12.00-st kuni kella 18.00-ni (puhkepäevadel ja riigipühadel kuni kella 20.00-ni) töötab vähemalt 2 töötajat (vetelpäästja ja rannavalvur või kaks vetelpäästjat).

5. Töövõtja peamised kohustused:

* Veekogu märgistatud suplusakvatooriumis rannakülastajate ja suplejate tegevuse pidev jälgimine eesmärgiga ära hoida tegevusi, millised võivad põhjustada õnnetusi veekogul. Rannakülastajate ja suplejate tegevuse pideva jälgimiseks peavad töövõtja töötajad viibima kas suplusakvatooriumi vahetus läheduses või vaatlustornil. Valve ajal pole lubatud viibida vaatlustorni sees ega puhata/lamada jne.
* Aktiivse abi osutamine inimeste päästmisel veekogu suplusakvatooriumis;
* Päästetööde teostamine ning vajadusel veeõnnetuse ohvrite otsingute organiseerimine veekogu suplusakvatooriumis;
* Võimalusel teatavaks saanud veeõnnetusele reageerimine väljaspool veekogu suplusakvatooriumi piire ning esmaabi osutamine päästeteenistuse saabumiseni;
* Vajadusel päästeteenistuse abistamine veeõnnetuse korral veekogu suplusakvatooriumi piires;
* Vajadusel esmaabi osutamine ja päästeteenistuse kohale kutsumine;
* Päästeameti kohene teavitamine juhtunud veeõnnetusest;
* Suplejate ujumise keelamine väljaspool märgistatud suplusakvatooriumi;
* Veesõidukite ujumiseks eraldatud tsooni mitte lubamine;
* Vee- ja õhutemperatuuri registreerimine rannavalve vahetuse ajal iga kolme tunni järel ning üldsuse teavitamine vee- ja õhutemperatuurist;
* Iga päev vastavalt veekogu temperatuurile ja olukorrale vastava suplust lubava või suplust keelava lipu heiskamine;
* Rannakülastajatele pöördumisel vajalikku informatsiooni andmine suplusakvatooriumi seisukorra, suplemise ohutuse ja võimalike ohtude ning temperatuurinäitude kohta;
* Rannavalve inventari sihipärane kasutamine ja korrashoid;
* Igapäevaselt rannavalve dokumentatsiooni täitmine;
* Väikeste laste jaoks eraldi suplusala märgistamine märkpoidega.
* Abinõude tarvitusele võtmine vältimaks ranna külastajate tegevusi, mis võivad põhjustada õnnetusi ranna- ja veealal ja vastavate ettevaatusabinõude rakendamine õnnetuste ärahoidmiseks ja avaliku korra tagamiseks;
* Jälgimine, et ranna külastajad ei reostaks ranna- ja veeala, ei kasutaks pesemisvahendeid selleks mitte ettenähtud kohas ning ei rikuks muul viisil avaliku korda;
* Igal kalendrikuul täidetud teenistusraamatu (valvepäevik) väljavõtte esitamine järgneva kuu 5. kuupäevaks.

### **Pakkuja tehniline ja kutsealane pädevus**

6. Pakkujal peab olema Töövõtulepingu täitmiseks vastava erialase hariduse ja kvalifikatsiooniga meeskond ning pakkuja peab arvestama, et pakkumuse edukaks tunnistamise korral osaleb lepinguliste tööde läbiviimisel vetelpäästealase töö eest vastutav isik, kelle kvalifikatsioonile on esitatud järgnevad nõuded:

6.1. omandatud vähemalt keskharidus;

6.2. omab vetelpäästja ja turvajuhi või päästetööde juhi kvalifikatsiooni.

Pakkuja esitab nõutavad andmed pakkuja vastutava isiku kohta koos haridust ja kvalifikatsiooni tõendavate dokumentide koopiatega ning isiku kinnituse valmisoleku kohta vastavate tööde tegemiseks.

7.Pakkuja komplekteerib teenuse osutamiseks vajaliku valvemeeskonna ning peab omama hankel osalemiseks lepingulist teenust alustavast meeskonnast vähemalt 2 töötajat. Töötajad peavad omama vetelpäästja kvalifikatsiooni ja meditsiinilise esmaabi osutamise kvalifikatsiooni (vähemalt 16 tunnise koolituse läbimise kehtiv tunnistus).

8.Pakkuja esitab punktides 6 ja 7 nimetatud meeskonna koosseisu ja isikute CVd koos kvalifikatsiooni tõendavate dokumentide koopiatega. Hankijal on õigus igal ajal kontrollida valvemeeskonna kvalifikatsiooni ja vastavust HDs esitatud nõuetele.

9.Nõuded rannainventari osas:

* + päästerõngas viskeliiniga (3 tk);
	+ päästevestid (3 tk);
	+ raadiosidevahendid meeskonnavahelise side pidamiseks;
	+ esmaabikohver;
	+ tulekustuti;
	+ binokkel (2 tk);
	+ käsiruupor koos helisignaaliga;
	+ sidevahend suhtlemiseks häirekeskusega (mobiiltelefon);
	+ üks päästepoi/toru reservkomplekt rannavalve meeskonna kohta;
	+ infostend (suplusranna eeskirjad, suplusvee- ja õhutemperatuurid);
	+ signaallipu mastid koos signaallippudega.

10.Päästetöödeks peavad Töövõtjal olema järgmised dokumendid**:**

 **-** teenistusraamat (valvepäevik);

 - supelranna eeskiri (koostab Töövõtja, kooskõlastab Tellijaga);

 - rannavalve töökorraldus;

 - tegutsemisjuhend erakorralistes olukordades;

 - päästetegevuse plaan;

 - õnnetuste kaart;

 - supelranna skeem;

 - rannavalve töötajate nimekiri ja tööaja graafik;

 - ohutusjuhendid;

 - vetelpäästjatel peab olema kindlustus.

11. Rannavalvuritele ja vetelpäästjatele peab olema tagatud vähemalt alljärgnev individuaalne varustus:

* + päästepoi/toru;
	+ mask, hingamistoru;
	+ ujumiskostüüm rannavalve tunnustega;
	+ T-särk rannavalve tunnustega;
	+ nokkmüts rannavalve tunnustega;
	+ jope ja püksid rannavalve tunnustega;
	+ eri- ja sidevahendid, mis võimaldavad kiire ja operatiivse tegutsemise ohuolukordades või veeõnnetuse puhul.

12. Töövõtjal on teenuse osutamise ajal õigus kasutada Joaoru supelrannal asuvat rannavalverajatist.

**Lisa 5. Pakkumuse maksumustabel**

Hankija nimi:Narva Linnavalitsuse Linnamajandusamet

Riigihankenimetus:2022. aastal Narva Joaoru supelrannas hooajalise rannavalve- ja

 vetelpäästeteenuste osutamine

Menetlusliik: veebilehehange/ teenused

Pakkuja nimi:

Pakkuja registrikood:

**PAKKUMUSE MAKSUMUSTABEL**

|  |  |  |  |  |  |  |
| --- | --- | --- | --- | --- | --- | --- |
| **Nr** | **Nimetus** | **Kirjeldus** | **Kogus** | **Ühik** | **Maksumus km-ta** | **Märkused** |
| 1 | Rannavalve- ja vetelpäästeteenuse osutamine | Rannavalve- ja vetelpäästeteenuse osutamine ajavahemikus 01.06.-30.06.2022 | 1 | Rannavalve- ja vetelpäästeteenus |  |  |
| 2 | Rannavalve- ja vetelpäästeteenuse osutamine | Rannavalve- ja vetelpäästeteenuse osutamine ajavahemikus 01.07-31.07.2022 | 1 | Rannavalve- ja vetelpäästeteenus |  |  |
| 3 | Rannavalve- ja vetelpäästeteenuse osutamine | Rannavalve- ja vetelpäästeteenuse osutamine ajavahemikus 01.08.-31.08.2022 | 1 | Rannavalve- ja vetelpäästeteenus |  |  |
|  |  |  |  |  |  |  |
| 4 | **Kokku p1+p2+p3** | X | X | X |  |  |
| 5 | **Käibemaks 20%** | X | X | X |  |  |
| 6 | **Maksumus kokku p4+p5** | X | X | X |  |  |

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 6. Teostatud lepingute nimekiri**

Hankija nimi: Narva Linnavalitsuse Linnamajandusamet

Riigihanke nimetus: 2022. aastal Narva Joaoru supelrannas hooajalise rannavalve- ja

 vetelpäästeteenuse osutamine

 Menetlusliik: veebilehehange/teenused

Pakkuja nimi:

Pakkuja registrikood:

**LOETELU VIIMASE KUUEKÜMNE KUU JOOKSUL TEOSTATUD**

**ANALOOGSETE LEPINGUTE KOHTA**

|  |  |  |  |  |
| --- | --- | --- | --- | --- |
| Teostaja(ühispakkumuse korral vastav ühispakkuja nimi) | Ostja nimi, kontaktandmed | Täidetudlepingute ese | Teostamise aeg ja koht | Maksumus,(euro, ilma käibemaksuta) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

(vajadusel lisada või kustutada ridu)

Kinnitame, et nimetatud lepingud on teostatud korrektselt, sõlmitud lepingute ning hea tava kohaselt.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 7. Hankelepingu projekt**

**TÖÖVÕTULEPING nr**

*Kuupäev digitaalallkirjas*

1. **LEPINGU POOLED**

**Tellija/Käsundiandja:**

Nimi **Narva Linnavalitsuse**

 **Linnamajandusamet**

Asutuse registrikood 75039729

Asukoht Peetri plats 3, 20308 Narva

Telefon (+372) 359 9155

E-post linnamajandus@narva.ee

Esindaja Natalja Šibalova, direktor

Esinduse alus Ameti põhimäärus

**Töövõtja/Käsundisaaja:**

Ärinimi

Äriregistrikood

Asukoht

Telefon

E-post

Arveldusarve pangas

Esindaja

Esinduse alus

*Edaspidi nimetatud ka eraldiseisvalt Pool või koos ja ühiselt Pooled, sõlmisid käesoleva tsiviilõigusliku lepingu (edaspidi nimetatud Leping), võttes aluseks veebilehehanke „2022. aastal Narva Joaoru supelrannas hooajalise rannavalve- ja vetelpäästeteenuse teenuse osutamine“**(XX.XX.2022.a. hanketeade nr \_\_ Narva linna veebilehel) tulemused (LMA XX.XX.2022 hankekomisjoni protokoll), olles kokku leppinud alljärgnevas:*

**2. LEPINGU ESE JA LEPINGU DOKUMENDID**

2.1 Lepingu objektiks on **Narva Joaoru supelrannas külastajatele rannavalve (sh supluskoha külastajate ja suplejate turvalisuse tagamine, valmisolek päästetöödeks vähima võimaliku aja jooksul, vetelpääste läbiviimine ja esmaabi osutamine, dokumentatsiooni koostamine, avaliku korra valve) teenuse osutamine** vastavalt veebilehehanke „2022. aastal Narva Joaoru supelrannas hooajalise rannavalve- ja vetelpäästeteenuse osutamine“tingimustele ja selle lisadele.

2.2.Tööde teostamise aluseks on Töövõtuleping ja järgmised Töövõtulepingu dokumendid:

2.2.1. Lisa 1. Tehniline kirjeldus (Riigihanke „2022. aastal Narva Joaoru supelrannas hooajalise rannavalve- ja vetelpäästeteenuse osutamine“ HD Lisa 4 , Tehniline kirjeldus;

2.2.2. Siseministeeriumi juhendmaterjal „Rannavalveteenuse hea tava“ (edaspidi Juhend) https://www.siseministeerium.ee/sites/default/files/dokumendid/Ennetus/1.rannavalveteenus\_juhend.doc

2.2.3. Lisa 2 . Eelarve (Töövõtja pakkumus);

2.2.4. Töövõtulepingu täiendavalt sõlmitud lisad ja poolte kirjalikud kokkulepped.

2.3. Kõik Töövõtulepingu dokumendid täiendavad üksteist. Töövõtja on seotud kõigis dokumentides mainitud kohustustega.

**3. TÖÖVÕTJA KOHUSTUSED JA ÕIGUSED**

**Töövõtja kohustub:**

3.1. tagama teenuse osutamise vastavalt Eesti Vabariigis kehtivatele seadustele ja õigusaktidele ja Lepingu tingimustele;

3.2. tagama punktis 2.1 nimetatud rannavalve teenuste osutamise suplushooajal järgmiselt:

**I. Juuni, juuli- ja augustikuus:** igal nädalapäeval (sh puhkepäevad ja riiklikud pühad): kella 10.00 hommikul kuni kella 20.00 õhtul, sh kella 10.00-st kuni kella 12.00-ni ja 18.00-st kuni 20.00-ni viibib tööl vähemalt 1 vetelpäästja ning kella 12.00-st kuni kella 18.00-ni (puhkepäevadel ja riigipühadel kuni kella 20.00-ni) töötab vähemalt 2 töötajat (vetelpäästja ja rannavalvur või kaks vetelpäästjat).

3.3. tagama teenuse osutamisel enda tegevuseks vajalike lubade ja kooskõlastuste olemasolu ning tasuma nendega seonduvad kulud;

3.4. tagama, et suplusperioodil oleks lepingujärgsete tööde teostamisel kaasatud vastutav isik (vastavalt Töövõtja pakkumusele ja HD kvalifitseerimistingimustes sätestatud nõuetele) kes on kursis objektidel toimuvaga ja kes suhtleb igapäevaselt Tellijaga;

3.5. pakkumuses esitatud vastutava isiku asendamise soovi korral esitama Tellijale heakskiitmiseks hanke kvalifitseerimisnõuetele vastava isiku dokumendid, asendamine vormistatakse Töövõtulepingu lisana;

3.6. valmisoleku tööks ja kogu vajaliku inventari olemasolu Tellijale ette näitama kolm päeva enne rannahooaja alustamist;

3.7. tagama, et rannavalveteenuse osutamisel kasutatav personal oleks läbinud vähemalt 16-tunnise esmaabikoolituse, (mille juurde kuulub ka praktilise osa ja teadmiste kontroll), esitama väljaõppe kohta Tellijale hiljemalt 31. maiks vastavad dokumendid;

3.8. tagama järgnevate nõuete täitmise rannavalveteenust osutava personali ettevalmistusele ja väljaõppele:

3.9. rannavalveteenuse osutamisel kasutatava personali teadmised, oskused, tervislik seisund, füüsiline ettevalmistus ja isikuomadused peavad olema piisavad rannavalveteenuse osutamiseks; ettevalmistus ja väljaõpe peavad tagama, et rannavalveteenuse osutamisel kasutataval vetelpäästja:

3.9.1. on väga hea ujumisoskusega,

3.9.2. oskab anda kannatanule esmaabi,

3.9.3. tunneb vetelpääste põhireegleid ja taktikat,

3.9.4. oskab tegutseda veeõnnetuse korral nii uppuja päästmisel kui ka otsingu teostamisel,

3.9.5. oskab kasutada rannavalveteenuse osutamisel kasutatavat varustust, päästevahendeid ja side-, eri- ning abivahendeid,

3.9.6. omab Töövõtulepingu punktis 3.7. nimetatud nõuetele vastavaid tunnistusi,

3.9.7. oskab ennast tööks vajalikus ulatuses väljendada nii eesti, kui ka ühes võõrkeeles;

3.10. kasutama suplusakvatooriumi tähistamiseks märgupoisid. Poide küljes olevad raskused ja ketid ning vajalikud lisapoid hangib Töövõtja;

3.11. tagama Tellija poolt Töövõtjale Lepingu täitmiseks üleantud vara säilimise lepinguperioodi jooksul ja selle üleandmise lepinguperioodi lõppedes, vastutades täiel määral Tellijale tekitatud materiaalse kahju eest;

3.12. tagama Töövõtulepingu objektiks olevate supelrandade ettevalmistamise suplushooajaks, vastavalt sotsiaalministri 03.10.2019 vastu võetud [määrusele](https://www.riigiteataja.ee/akt/108102019004) nr 63 „Nõuded suplusveele ja supelrannale“ https://www.riigiteataja.ee/akt/108102019004;

3.13. märgistama suplusakvatooriumid (sotsiaalministri määruses nr 63 “Nõuded suplusveele ja supelrannale” toodud nõudeid aluseks võttes nõuetekohaste signaalvärvi märgupoidega (sügavusele 1,8 meetrit), rajama lastele mõeldud supluskoha (sügavusega maksimaalselt 0,5 m), piiritledes selle eraldi;

3.14. paigaldama supelranna territooriumile vajalikud ja korrektsed keelu- ja osutavad märgid (signaallipud jms) ning külastajate informeerimiseks vajalikud infotahvlid, lähtudes Tellija ja veeohutuse alal tegutsevate organisatsioonide soovitustest ning ettekirjutustest, vajadusel hoiatusmärkidega tähistama supluseks ja ujumiseks kasutatava veekogu osa ohtlikud kohad. Käesolevas punktis nimetatud inventari omandiõigus jääb peale Töövõtulepingu lõppemist Töövõtjale;

3.15. pidama igapäevaselt rannavalve dokumentatsiooni;

3.16. registreerima vee- ja õhutemperatuuri, valitsevad ilmastikuolud ning inimeste arvu supelrannas iga päev vähemalt kolmel korral päevas kogu suplushooaja vältel, kandes tulemused avalikuks kasutamiseks mõeldud infotahvlile ning kajastades mõõteandmed Töövõtja poolt täidetavas rannavalve dokumentatsioonis;

3.17. koostama teenuse osutamise statistilise aruande päästetud inimeste jm intsidentide kohta ning esitama selle kuude lõikes Tellijale ning peale teenuse osutamise perioodi lõppemist esitama Tellijale teenuse osutamise statistilise koondaruande;

3.18. informeerima vee- ja ilmastikuolude üle statistikat pidavaid isikuid supelrannas valitsevatest ilmastikuoludest nende sellekohasel soovil;

3.19. eriolukordade tekkimisel sellest teavitama suplejaid ja külastajaid, tähistama hoiatusmärkidega supluskoha ohtliku osa ning paigaldama vajalikud osutavad märgid suplejate ja külastajate informeerimiseks ning esitama Tellijale informatsiooni tekkinud olukorrast;

3.20. tagama vähemalt ühe tasuta või tavatariifi alusel kasutatava infotelefoni olemasolu, kust on võimalik saada informatsiooni supelrandade kohta ning kuhu saab teatada õnnetusjuhtumitest;

3.21. tagama teenuseid osutavate töötajate riietamise ühtsetesse vormirõivastesse, mis võimaldab selgelt eristada Töövõtja teenuseid osutavaid töötajaid randa külastavatest tavakodanikest, rõivastel peab olema teenuse osutaja logo;

3.22. tagama päästevahendite olemasolu, kättesaadavuse ja säilimise supelrannas selle lahtioleku aja vältel;

**3.23. õnnetusjuhtumite puhul:**

3.23.1. teavitama veeõnnetusest koheselt häirekeskust telefoninumbril 112;

3.23.2. tegema kõik endast oleneva inimeste päästmiseks supelrandade suplusakvatooriumis ja selle lähemas ümbruses;

3.23.3. teostama tähistatud suplusakvatooriumis veeõnnetuste ohvrite otsinguid ja abistama päästeteenistuse töötajaid päästetööde tegemisel;

3.23.4. võimalusel koheselt reageerima veeõnnetustele väljaspool suplusakvatooriumi piire, tagades samal ajal suplusakvatooriumis kvaliteetse teenuse osutamise jätkumise;

3.23.5. osutama kannatanule kohest meditsiinilist esmaabi, vajadusel kutsuma välja kiirabi;

3.23.6. vajadusel teostama kannatanu elustamise protseduure kuni abi saabumiseni ning kannatanu kiirabibrigaadile üleandmiseni;

3.23.7. esimesel võimalusel teavitama juhtunust teenuse Tellijat.

3.24. mitte lubama suplejatel ujuda väljaspool tähistatud suplusakvatooriumit;

3.25. mitte lubama veesõidukitel siseneda tähistatud suplusakvatooriumisse või läheneda sellele ohtlikusse kaugusesse;

3.26. jälgima supelrannas kehtivate eeskirjade täitmist rannakülastajate ja suplejate poolt vältimaks tegevusi, mis võivad põhjustada õnnetusi veekogudel või selle kaldal ja rakendama vastavaid ettevaatusabinõusid õnnetuste ärahoidmiseks;

3.27. jälgima ja tagama, et supluskohas ei kasutataks supluskoha külastajatele ja suplejatele ohtu tekitavaid veespordi-, kalastus ja muid sarnaseid vahendeid ning vajadusel sekkuma toetudes Töövõtulepingule ja õigusaktidele;

3.28. tagama randades avaliku korra, et kindlustada külastajate ohutus ja heaolu ning hoida ära supelranna inventari ja ehitiste vastu toimepandav või inventari ohustav õigusrikkumine;

3.29. informeerima vajadusel rannakülastajaid suplemise ohutusest, veeakvatooriumi seisukorrast ja võimalikest ohtudest suplemisel;

3.30. tagama supelrannas kehtestatud kasutuseeskirjade (projekti koostab Töövõtja) täitmise külastajate poolt;

3.31. vajadusel teostama veekogu pinnalt ja veekogust väljauhutud prahi koristust (1 m veepiirist maismaa poole);

3.32. jälgima, et külastajad ja puhkajad ei reostaks veekogu ja selle randa ega kasutaks pesemisvahendeid selleks mitte ettenähtud kohtades;

3.33. andma Tellijale soovitusi tingimuste seadmiseks avalike ürituste kooskõlastamiseks lepingulistel objektidel;

3.34. informeerima Tellijat koheselt inventari, mänguvahendite, puude, põõsaste, teede jm lõhkumistest, rikkumistest, vargustest jne Töövõtja poolt valvatavatel aladel;

3.35. informeerima Tellijat tööde teostamise tähtajast kinnipidamise võimatusest viivitamata arvates tähtajast kinnipidamise võimatuse alusest teada saamisest, esitades vastavasisulises teates nii tähtaja pikenemise põhjuse kui ettepaneku Tellijale kooskõlastada uus tähtaeg tööde teostamiseks;

3.36. **Töövõtjal on õigus :**

3.37saada tööde eest tasu vastavalt Töövõtulepingule.

3.38. Töövõtjal on õigus anda Tellijale soovitusi supelrandades viibivate ja puhkavate inimeste paremaks teenindamiseks ning puuduste kõrvaldamiseks nendes küsimustes, mis ei ole Töövõtulepinguga pandud kohustuseks Töövõtjale.

**4. TELLIJA KOHUSTUSED JA ÕIGUSED**

**4.1 Tellija kohustub:**

4.1.1 aitama kaasa Töövõtjale vajalike tingimuste loomisel teenuste osutamiseks ja osutama vajalikku kaasabi probleemsituatsioonide lahendamisel;

4.1.2. tagama kõigi Tööde teostamise käigus tekkivate probleemide ja lahendamata küsimuste, mis sõltuvad Tellijast, lahendamise mõistliku aja jooksul;

4.1.3. teavitama Töövõtjat supelrandades toimuvatest avalikest üritustest, planeeritavatest ümberkorraldustest, ehitustest ning suplusakvatooriumi ja rannaalade piiride või kasutuskorra muutustest;

4.1.4. kandma Töövõtja poolt esitatud ja Tellija poolt kinnitatud akti ja e-arve alusel igakuiselt summad Töövõtja arveldusarvele;

4.1.5. teatama Tööde lepingutingimustele mittevastavuse avastamisest Töövõtjale koheselt esimesel võimalusel.

**4.2. Tellijal on õigus**

4.2.1. igal ajal kontrollida teenuse kvaliteeti ja teenuse vastavust lepingu ja õigusaktidega kehtestatud nõuetele, fikseerides avastatud puudused;

4.2.2. saada Töövõtjalt teavet teenuse osutamise käigu kohta ning esitada omapoolseid juhiseid, andmeid ja pretensioone;

4.2.3. keelduda tööde vastuvõtmisest juhul, kui tööd ei ole teostatud vastavalt Töövõtulepingu tingimustele või ja/või juhul, kui töö on esitatud puudustega.

**5. TEENUSE KVALITEEDI HINDAMINE**

5.1. Teenust hinnatakse visuaalselt ning vajadusel ka pildistamise ja mõõtmise teel, samuti kontrollitakse nõuetekohaste dokumentide olemasolu.

5.2. Tellija võib teatada Töövõtja esindajale ülevaatuse teostamise ajast ning ülevaatuse teostamiseks kokku saamise kohast ette vähemalt üks tööpäev. Tellija nõudmisel on Töövõtjal kohustus ilmuda ülevaatusele (etteteatamise aeg vähemalt üks tööpäev). Ülevaatust teostatakse tööpäeviti. Erilise vajaduse korral (eelkõige eriolukorras) on Tellijal õigus (muu hulgas puhkepäeviti) korraldada ülevaatust ette teatamata ja ilma Töövõtja esindaja juuresolekuta. Eriolukorrast ja ülevaatuse toimimisest teatatakse Töövõtja esindajale esimesel võimalusel.

5.3. Ülevaatuse käigus avastatud puudused (näiteks teenuse osutamata jätmine või teenuse mittevastavus kehtestatud nõuetele) fikseeritakse teenuse hindamise aktis. Teenuse hindamise aktis fikseerib tellija kontrolli käigus avastatud puudused, puuduste kõrvaldamise tähtaja ja puudustest tingitud sanktsioonid ja leppetrahvid. Töövõtja kohustub viima mittenõuetekohaselt teostatud töö omal kulul Tellija poolt määratud tähtajaks kehtivate nõuetega vastavusse. Teenuste hindamise aktile kirjutavad alla nii Tellija kui Töövõtja või nende poolt selleks volitatud isikud. Töövõtja loetakse avastatud puudustega nõustunuks, v.a juhul kui Töövõtja ei kinnita teenuste hindamise akti sõnaselgelt avastatud puudustega mittenõustumist ning ei põhjenda mittenõustumise põhjuseid. Juhul, kui Töövõtja keeldub aktile alla kirjutamast, tehakse selle kohta akti vastav märkus.

5.4. Leppetrahvi kohaldamine ei vabasta Töövõtjat lepinguliste kohustuste täitmisest (VÕS §159 lg 1). Töövõtja kohustub oma kulul kõrvaldama teenuse hindamise aktis fikseeritud puudused sõltuvalt nende tekkepõhjustest, hulgast ja ohtlikkusest esimesel võimalusel, aga mitte hiljem kui 1 (ühe) ööpäeva jooksul, kui aktis pole märgitud teisiti. Tellijal on õigus alandada täitjale väljamakstavat tasu vastavalt Töövõtulepingu punktile 7 sõltumata sellest, kas Töövõtja asub puuduseid kõrvaldama. Juhul, kui Töövõtja ei ole puudusi kõrvaldanud tähtaegselt, on Tellijal õigus kõrvaldada puudused ise või teha puuduste kõrvaldamine ülesandeks kolmandale isikule. Sellisel juhul on Tellijal õigus nõuda täitjalt puuduste kõrvaldamiseks tehtud kulude hüvitamist.

**6. LEPINGU HIND ja MAKSETINGIMUSED**

6.1. Lepingu hind koos käibemaksuga moodustab **XXX** ( ) eurot. Lepingu hind võetakse aluseks Lepingus ette nähtud leppetrahvide arvutamisel. Igakuiselt Töövõtjale maksakse tasu vastavalt lepingu eelarvele.

6.2. Teenuse osutamise eest tasu maksmisel on arvestusperioodiks kalendrikuu.

6.4. Eelmisel kalendrikuul osutatud teenuse eest koostab ja esitab Töövõtja Tellijale digitaalselt allkirjastatud akti teenuse osutamise kuule järgneva kuu 5. kuupäevaks.

6.5. Tellija kohustub hiljemalt 5 tööpäeva jooksul arvates osutatud teenuse akti kättesaamisest selle üle vaatama ning teatama Töövõtjale akti heakskiitmisest või osaliselt või täielikust heakskiitmata jätmisest, mida peab Tellija põhjendama.

6.6. Teenus loetakse Tellija poolt vastu võetuks, kui ta on selle heaks kiitnud ja tagastanud täitjale allkirjastatud akti.

6.7. Kui Tellija esitab pretensioonid ja Töövõtja peab mittevastavuse kõrvaldama Tellija määratud tähtajaks, loetakse teenus vastu võetuks, kui Töövõtja on mittevastavuse kõrvaldanud ja Tellijal ei ole enam pretensioone.

6.8. Tellija poolt heakskiidetud osutatud teenuse akt on Töövõtjale aluseks Tellijale teenuse eest e-arve esitamiseks.

6.9. Tellija kannab Töövõtja arveldusarvele kuu tasu vastavalt esitatud e-arvele 15 päeva jooksul arvates e-arve vastuvõtmisest. Tähtaja ületamisel on Töövõtjal õigus nõuda seadusejärgset viivist.

6.10. Tellijal on õigus täitjale kohaldatavad rahalised sanktsioonid lepingu alusel makstavast tasust tasaarvestada.

6.11. Tellija ei tee ettemakseid.

**7. LEPPETRAHVID**

7.1. Kui Töövõtja rikub Töövõtulepingut, on Tellijal õigus rakendada leppetrahvi. Leppetrahv ei ole mõeldud kohustuse täitmise asendamiseks, vaid lepingu täitmisele sundimiseks. Leppetrahvi nõue tuleb esitada hiljemalt 10 tööpäeva jooksul alates rikkumisest teada saamisest. Tellijal on õigus rakendada leppetrahvi, kui:

|  |  |  |
| --- | --- | --- |
|  | **Leppetrahvi rakendamise alus**  | **Leppetrahvi summa kuni** |
| 7.1.1.  | Töövõtja ei täida Töövõtulepingu punktis 3.1-3.22 ja punktis 3.24- 3.38 nõudeid  | 100 eurot iga rikkumise eest |
| 7.1.2. | Töövõtja ei täida Töövõtulepingu punktis 3.23. nõudeid | 500 eurot iga rikkumise eest |

7.2. Tellijal on õigus lepptrahvi summa kinni pidada Töövõtjale makstavast tasust. Leppetrahvi kinnipidamiseks ei pea Tellija esitama Töövõtjale tasaarvestusavaldust.

7.3. Leppetrahvi nõude esitamine ei vabasta Töövõtjat Lepingu täitmisest, kui lepingulise kohustuse olemusest ei tulene teisiti. Leppetrahvi esitamine ei välista kahju hüvitamise nõude esitamist ega muude õiguskaitsevahendite kasutamist.

**8. TÖÖPERIOOD**

8.1. Töövõtja teostab Töövõtulepingu objektiks olevaid töid ajaperioodil alates 1. juunist 2022. a kuni 31. augustini 2022. a (k.a). Juhul, kui hankelepingu sõlmimine viibib hankijast sõltumatutel asjaoludel, siis alates hankelepingu sõlmimisest ja kuni 31.08.2022.

**9. TÖÖVÕTJA VASTUTUS, TÖÖVÕTULEPINGU LÕPPEMINE**

9.1. Tellijal on õigus lepinguperioodi jooksul kontrollida Töövõtja vastavust riigihanke kvalifitseerimise tingimustele. Mittevastavuse ilmnemisel on Tellijal õigus anda tähtaeg puuduste likvideerimiseks. Tellija poolt määratud tähtajaks kõrvaldamata jätmise ja kvalifitseerimise tingimustele mittevastavuse korral on Tellijal õigus Töövõtuleping ilma etteteatamise tähtajata ühepoolselt lõpetada ja Töövõtja on kohustatud tasuma Tellijale leppetrahvi kuni 10% Töövõtulepingu kogumaksumusest.

9.2. Tsiviilvastutuskindlustuse lepingu sõlmimist ei nõuta.

9.3. Töövõtja vastutab Töövõtulepingu objektiks oleva teenusega kaasneva info korrektsuse ja vastavuse eest ning selle eest, et Töövõtulepingu objektiks oleva teenuse tulemus vastaks eesmärgile. Töövõtja vastutab tema poolt koostatud või nõutatud dokumentide ja edastatava info õigsuse eest ja vastavuse eest õigusaktidele ning Töövõtulepingule. Töövõtja vastutab nende mõõtmistulemuste ja õiendite korrektsuse eest, mille ta on koostanud ise või mis on koostatud tema tellimusel.

9.4. Töövõtja hüvitab Tellijale või kolmandale isikule Töövõtjal lasuvate kohustuste täitmata jätmise või mittenõuetekohase täitmise tõttu tekkinud kahju täies ulatuses. Kahjunõuded kolmandatelt isikutelt seoses Töövõtja tegevuse või tegevusetusega korvab Töövõtja.

9.5. Vastutus töö ja sellega kaasnevate kõrvalmõjude eest keskkonnale kuulub Töövõtjale keskkonnakahjustuse suuruse ulatuses.

9.6. Töövõtja vastutab teenust osutava personali tööohutusnõuete ja -eeskirjade täitmise eest objektidel.

9.7. Tellijal on õigus Töövõtuleping ühepoolselt üles öelda 10 kalendripäevase etteteatamisega alljärgnevatel juhtudel:

9.7.1. Töövõtja rikub Lepingust tulenevaid kohustusi ega kõrvalda rikkumist täiendavalt antud tähtaja jooksul, mis ei või olla lühem kui 1 (üks) päev;

9.7.2. kui Töövõtja ei täida Töövõtulepingus ja lepingu lisades sätestatud nõudeid vähemalt 3 korral 1 kuulise perioodi jooksul;

9.7.3. Töövõtja on maksejõuetu;

9.7.4. Lepingu täitmise ajal kaotavad Töövõtjale väljastatud ja lepinguliste teenuste osutamiseks vajalikud registreeringud või tegevusload kehtivuse ja Töövõtja ei võta ette toiminguid nende pikendamiseks või uute väljastamiseks.

9.8. Teenuse osutamise käigus ilmnenud puuduste kõrvaldamine lepingulise kohustuse täitmiseks antud täiendava tähtaja jooksul ei vabasta Töövõtjat leppetrahvi maksmise kohustusest.

9.9. Tellijal on õigus pidada Lepingus sätestatud korras arvutatud leppetrahvid kinni Töövõtjale makstavast tasust. Leppetrahvi nõudmine ei välista Tellija õigust nõuda Töövõtjalt Lepingu täitmist ja/või kahjude hüvitamist.

9.10. Lepingu lõpetamisel punktis 9.7 nimetatud juhtudel on Töövõtja kohustatud maksma leppetrahvi 10% Lepingu hinnast koos käibemaksuga.

9.11. Tellija võib Lepingu üles öelda enne 31.08.2021, teavitades Töövõtjat kirjalikku taasesitamist võimaldavas vormis 7 kalendripäeva ette, kui ilmneb, et kõiki asjaolusid arvesse võttes ja Tellija huvisid kaaludes ei või oodata, et Tellija jätkaks hankelepingu täitmist kuni lepingu tähtaja möödumiseni, eelkõige, kui esineb vääramatu jõu asjaolu, mis takistab hankelepingu täitmist (Covid-19, eriolukord vms).

9.12. Töövõtulepingu lõppemine ei vabasta Pooli nende kohustuste täitmisest, mis tekkisid Töövõtulepingu kehtivuse ajal või seoses Töövõtulepingu lõppemise või ülesütlemisega. Kui Tellija on Lepingu üles öelnud, on Töövõtjal õigus nõuda kokkulepitud tasu üksnes selle perioodi eest, mil Leping kehtis.

**10. TÖÖVÕTULEPINGU MUUTMINE**

Töövõtulepingut võib muuta ja täiendada üksnes poolte kirjalikul kokkuleppel ja kooskõlas riigihangete seadusega.

**11. ALLTÖÖVÕTJATE KAASAMINE**

11.1. Töövõtja võib kaasata tööde teostamiseks alltöövõtjaid vastavalt oma pakkumusele.

11.2. Töövõtja on vastutav alltöövõtja tegevuse /tegevusetuse eest.

**12. POOLTE ESINDAJAD JA TEADETE EDASTAMINE**

12.1. Tellija volitatud esindajaks Töövõtulepingu üldiste küsimuste osas on Olga Godunova, Narva Linnavalitsuse Linnamajandusameti heakorra vanemspetsialist, tel. +372 359 9131, e-post: olga.godunova@narva.ee .Töövõtja volitatud esindajaks Töövõtulepingu üldiste küsimuste osas on ,tel. , e-post:

12.2. Pooled kohustuvad viivitamatult teavitama teineteist kontaktandmete muutumisest.

12.3. Lepingupoolte vahelised lepinguga seotud teated peavad olema esitatud kas kirjalikus või elektroonilises vormis, s.t digitaalselt allkirjastatud, välja arvatud juhud, kui teade on informatiivne ja selle edastamisel teisele lepingupoolele ei ole õiguslikke tagajärgi. Teated edastatakse teisele lepingupoolele postiaadressil, mis on märgitud lepingus või e-posti aadressil. Kui aadress muutub, on lepingupool kohustatud sellest teist lepingupoolt koheselt informeerima.

12.4. Informatiivset teadet võib edastada telefoni, e-posti kaudu või suuliselt.

**13. LÕPPSÄTTED**

13.1. Töövõtuleping jõustub allkirjastamisel ja kehtib kuni lepinguliste kohustuste täitmiseni Poolte poolt.

13.2. Töövõtulepingus reguleerimata küsimustes juhinduvad pooled Eesti Vabariigis kehtivatest õigusaktidest.

13.3. Kõik Töövõtulepinguga seotud vaidlused ja lahkarvamused lahendatakse läbirääkimiste teel. Kokkuleppe mittesaavutamisel lahendatakse vaidlused Viru Maakohtus.

13.4. Töövõtuleping on allkirjastatud digitaalselt mõlema osapoole poolt.

**Tellija: Töövõtja:**

(allkirjastatud digitaalselt) (allkirjastatud digitaalselt)

**Lisa 1.**

Töövõtulepingu nr \_\_ juurde

**SUPELRANNA PIIRID**

*Kuupäev digiallkirjas*

Rannavalveteenistuse poolt valvatava Veekogu suplusakvatooriumi ja rannaala piirid määratletakse käesoleva piiride kirjelduse ja lisatud plaani alusel.

1. Suplusakvatoorium.
	1. Suplusakvatooriumina määratletakse akvatoorium, mis maa poolt on piiratud rannaalaga ning Veekogu poolt mõttelise joonena.
	2. Veekogu supelranna rannariba pikkuseks on *ca* 230 meetrit. Veekogu akvatooriumi sügavus on 1,5 meetrit. Suplusakvatoorium märgistatakse signaalvärvi märgupoidega ja nende asetus tagab suplejatele suplusakvatooriumi tähistuse piisava nähtavuse.

**Tellija: Töövõtja:**

(allkirjastatud digitaalselt) (allkirjastatud digitaalselt)

**Lisa 2.**

Töövõtulepingu nr \_\_ juurde

**RANNAVALVE TÖÖGRAAFIK**

*Kuupäev digiallkirjas*

1. Rannavalveteenistuse teostamiseks avatakse rannavalve post, mille asukoht määratakse kooskõlastatult Tellijaga.
2. Rannavalveteenistus komplekteeritakse tehnikaga, dokumentatsiooniga ja tagatakse rannavalve operatiivne valmisolek ning rannavalve töökorraldus.
3. Kõik vetelpäästjad on varustatud eri- ja sidevahenditega, mis võimaldab teenistuse kiire ja operatiivse tegutsemise ohuolukordades või veeõnnetuse puhul.
4. Käsundisaaja korraldab ajavahemikul 01.06. – 31.08.2022 rannavalve- ja vetelpäästetööd järgmiselt:
5. **I. Juuni, juuli- ja augustikuus:** igal nädalapäeval (sh puhkepäevad ja riiklikud pühad): kella 10.00 hommikul kuni kella 20.00 õhtul, sh kella 10.00-st kuni kella 12.00-ni ja 18.00-st kuni 20.00-ni viibib tööl vähemalt 1 vetelpäästja ning kella 12.00-st kuni kella 18.00-ni (puhkepäevadel ja riigipühadel kuni kella 20.00-ni) töötab vähemalt 2 töötajat (vetelpäästja ja rannavalvur või kaks vetelpäästjat).

**Tellija: Töövõtja:**

(allkirjastatud digitaalselt) (allkirjastatud digitaalselt)